الصفحه دى يتيمه, حاول تضيفلها لينك فى صفحات تانيه متعلقه بيها. الشاعر اشرف خلف اتولد اشرف في 18 من يناير سنة 1995 في شمال الجيزة وهو اصغر اخواته, وكان بيحب الرسم وهو في المرحلة الابتدائية والإعدادية من عمره, لغاية ما حصلت ثورة 25 يناير عام 2011 وتم قلب نظام الحكم على "محمد حسني مبارك" وبعدين ظهر اعداد من الشعراء الموهوبين بيعرضوا قصائدهم في ميدان التحرير والقنوات الفضائية والإنترنت, حب اشرف يسمع ويشوف الكلام الموزون اللي بيطرب القلب وفضل سنة يشوف ويسمع للأشعار العامية المصرية لغاية ما قرر انه يجيب دواوين ويقرأها, وبدأ خلف واشترى أول ديوانين في مكتبته وهما "ويسترن يونيون فرع الهرم للشاعر مصطفى إبراهيم" و"روائع الشعر السياسي للشاعر محمود درويش" بعد ما كان لا يحب القراءة إطلاقا. ومر وقت مع التاني وهو بيتنمى في الكتابة ويحب القراءة وبدأ التعليم بداية من 2013 فن الإلقاء بعد ما اتغلب على "رهاب المسرح" وشهدت الأغلبية من مستمعينه انه منفرد بإسلوبه في كتابة شعر العامية ومنفرد حتى في إلقاءه بعد ما عمل العديد من الحفلات في مختلف محافظات مصر. وحصل على كتير من الجوايز, ابرزها: مركز أول مسابقة مُلتقى المحروسة الأدبي بالكويت 2016 تكريم معرض الكتاب 2015 تكريم كوبتيك جوت تالنت 2014 وسيصدر أول ديوان مطبوع له بعنوان "خمارة الشيخ عمرو" معرض القاهرة 2020.